
JONIŠKIO RAJONO SAVIVALDYBĖS
TARYBA

SPRENDIMAS
DĖL VALSTYBINĖS ŽEMĖS NUOMOS MOKESČIO LENGVATŲ NUSTATYMO 

2019 m. birželio 27 d. Nr. T-123
Joniškis 


Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 ir 37 punktais, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 papunkčiu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“  8 punktu,  Joniškio rajono savivaldybės taryba  nusprendžia:
. Atleisti nuo valstybinės žemės nuomos mokesčio už žemės sklypus, išnuomotus ne aukciono būdu, ir už valstybinės žemės sklypų naudojimą:
. valstybinės žemės nuomininkus – fizinius asmenis, kurių šeimose mokestinio laikotarpio pradžioje nėra darbingų asmenų ir kuriems nustatytas 0–40 procentų darbingumo lygis arba kurie yra sukakę senatvės pensijos amžių ar yra nepilnamečiai, nuo gyvenamosios teritorijos arba žemės ūkio paskirties žemės sklypo:
. Joniškio mieste – iki 0,15 ha;
. kitoje Joniškio rajono savivaldybės teritorijoje – iki 0,30 ha. 
Taikant šią nuostatą, šeima laikomi sutuoktiniai, asmenys, vieni auginantys vaikus (įvaikius), ir su jais gyvenantys jų vaikai (įvaikiai, posūniai, podukros), iki jiems sukaks 18 metų, o prie darbingų asmenų nepriskiriami švietimo įstaigų dieninių skyrių moksleiviai ir studentai; 
. biudžetines įstaigas, veikiančias pagal Lietuvos Respublikos biudžetinių įstaigų įstatymą;
. bažnyčioms, koplyčioms ir šventoriams priskirtus žemės sklypus ir religines bendruomenes už žemę prie joms sugrąžintų pastatų ir statinių, jei šie pastatai ir statiniai naudojami bendruomenių reikmėms;
. daugiabučių gyvenamųjų namų ir garažų savininkus, jei šie gyvenamieji namai arba juose esančios patalpos ir garažai nėra naudojami ūkinei arba komercinei veiklai;
. fizinius asmenis, kuriems nuo 2016 m. sausio 1 d.  išnuomotas apleistas valstybinės žemės sklypas arba žemės sklypas su juose buvusiais bešeimininkiais statiniais, teismo sprendimu perduotais Joniškio rajono savivaldybės nuosavybėn (toliau – sklypas).
Ši lengvata pradedama taikyti sutvarkius sklypą ir pagal šio sprendimo 4 punktą pateikus prašymą, ir taikoma 10 metų nuo sutarties sudarymo, bet ne ilgiau kaip sutarties galiojimo laikotarpiu.

. fizinius ir juridinius asmenis, jei minėtas mokestis neviršija 2 Eur.
. Sumažinti valstybines žemės nuomos mokestį 50 proc.:
. už  valstybinės žemės sklypus, kurie patenka į kultūros paveldo objektų teritoriją, kuriai taikomi žemės arimo apribojimai dėl archeologinių vertingųjų savybių;
. už Gaižaičių seniūnijos Gaudikių k. ir Tarbūčių k. sklypus Žagarės regioninio parko geomorfologinio draustinio teritorijoje;
. už Žagarės regioninio parko teritorijoje specializuoto apsauginio ūkininkavimo apsauginės agrarinės  teritorijos (ŽAs) kraštovaizdžio tvarkymo zonoje sklypus.

. Taikyti žemės nuomos mokesčio lengvatas, nustatytas šio sprendimo 1.1, 1.5 papunkčiais ir 2 punktu, tik Joniškio rajono savivaldybės gyventojams, kurie nėra skolingi Joniškio rajono savivaldybės biudžetui už valstybinės žemės nuomą (skola ne didesnė kaip 2 Eur) iki einamųjų metų liepos 1 d.
. Šio sprendimo 1.1 ir 1.5 papunkčiuose ir 2 punkte nurodytų fizinių asmenų, išskyrus kurie yra sukakę senatvės pensijos amžių, sąrašus seniūnijos pateikia Finansų skyriui iki einamųjų metų rugsėjo 1 d. arba fiziniai asmenys gali seniūnijai pateikti prašymą kartu su lengvatą įrodančių dokumentų kopijomis.
. Nustatyti, kad šio sprendimo 2.3 papunkčio nuostatos taikomos apskaičiuojant valstybinės žemės nuomos mokestį nuo 2019 m. sausio 1 d. 

Savivaldybės meras									Vitalijus Gailius

